個個都去日本，唔通個個都有得去日本咩！冇得去日本，都可以去香港嘅焱丸水產，感受一下日本風味。店舖內裝修好日式感覺，連播啲歌都係日文歌，朋友興奮到跟住一路唱一路食！啲壽司非常足料，個海膽壽司多到瀉晒出嚟，重點係非常新鮮 炒飯就冇乜特別，但啲飯都叫做粒粒分明，加埋啲海鮮一齊炒，填飽個肚。呢度其實最出名係食燒物，帶子同蠔都好大隻同新鮮，店員會親自嚟到幫你燒。啲刺身件件都好肥美，我最鍾意食呢度啲帶子，大件而且爽口